
PARLAMENTUL REPUBLICII MOLDOVA

LEGE
pentru modificarea Codul subsolului nr. 246/2024

Parlamentul adoptă prezenta lege organică.
Prezenta Lege transpune parțial (transpune: art. 18, art. 20 - 21) Directiva 2006/21/CE a Parlamentului European și a Consiliului din 15 martie 2006 privind gestionarea deșeurilor din industriile extractive și de modificare a Directivei 2004/35/CE, CELEX: 32006L0021, publicată în Jurnalul Oficial al Uniunii Europene nr L 102 din 11 aprilie2006, după cum a fost modificată ultima dată prin Regulamentul (CE) nr. 596/2009 al Parlamentului European și al Consiliului din 18 iunie 2009
Art. I. - Codul subsolului al Republicii Moldova nr. 246/2024 (Monitorul Oficial al Republicii Moldova, 2024, Nr. 498 -500 art. 678) cu modificările ulterioare, se modifică după cum urmează:
1. La art. 41 alin (2) cifrele „90” se substituie cu cifrele „180”;

2. Se completează cu Articolul 551 cu următorul cuprins:
„Articolul 551. Inventarul instalațiilor de gestionare a deșeurilor extractive închise
(1) Autoritatea competentă în domeniul folosirii și protecției subsolului va asigură elaborarea, menținerea și actualizarea periodică a inventarului instalațiilor de gestionare a deșeurilor și a deșeurilor extractive, inclusiv a celor închise, abandonate sau dezafectate, situate pe teritoriul Republicii Moldova, care cauzează un impact negativ grav asupra mediului ori care au potențialul de a deveni, pe termen scurt sau mediu, o amenințare gravă pentru sănătatea umană și pentru mediu.
(2) Inventarul se pune la dispoziția publicului, în condițiile Regulamentului privind
accesul publicului la informația de mediu aprobat prin  Hotărârea de Guvern nr. 1467/2016.”

3. Articolul 97  se completează cu alineatul (4)-(6), cu următorul cuprins:

„(4) Ministerul Mediului asigură elaborarea și transmiterea către Comisia Europeană, în conformitate cu obligațiile asumate de Republica Moldova, a unui raport privind aplicarea prevederilor prezentului cod. Raportul se întocmește o dată la trei ani, pe baza unui chestionar sau a unei scheme adoptate de Comisia Europeană, și se transmite în termen de 9 luni de la încheierea perioadei de raportare.
(5) Ministerul Mediului asigură transmiterea anuală către Comisia Europeană a informațiilor privind evenimentele notificate de operatori în temeiul prezentului cod.
(6) Informațiile prevăzute la alin. (5) se pun la dispoziția Comisiei Europene, a altor state membre și la dispoziția publicului interesat, la cerere, fără a aduce atingere legislației privind accesul publicului la informația de mediu.”

4. Se completează cu Articolul 971 cu următorul cuprins:

„Articolul 97¹. Schimbul de informații și cele mai bune tehnici disponibile
(1) Ministerul Mediului și autoritatea competentă în domeniul folosirii și protecției subsolului participă la schimbul de informații științifice și tehnice cu statele membre ale Uniunii Europene și cu Comisia Europeană, în vederea elaborării și aplicării metodologiilor privind:
a) evaluarea riscurilor asociate activităților reglementate de prezentul cod;
b) reabilitarea instalațiilor închise, în scopul asigurării conformării cu cerințele de protecție a mediului.
(2) Autoritatea competentă în domeniul folosirii și protecției subsolului asigură monitorizarea continuă a evoluției celor mai bune tehnici disponibile.
(3) Ministerul Mediului și autoritatea competentă în domeniul folosirii și protecției subsolului participă la schimbul de informații cu Comisia Europeană, statele membre și organizațiile interesate privind cele mai bune tehnici disponibile, precum și privind monitorizarea și evoluția acestora, și asigură diseminarea informațiilor relevante în conformitate cu legislația privind accesul publicului la informația de mediu.”

Art. II. - Prezenta lege intră în vigoare peste o lună de la data publicării în Monitorul Oficial al Republicii Moldova, cu excepția prevederilor Art. I. pct. 3 și 4, care vor intra în vigoare la data aderării Republicii Moldova la Uniunea Europeană.

